Аб сёлетняй выбарчай кампаніі трэба сказаць, што яна адчувальна ў добрым сэнсе адрозніваецца ад папярэдніх выбараў. Безумоўна, мяне гэта радуе і выклікае толькі пазітыўныя пачуцці. У першую чаргу гэта звязана з імкненнем прыйсці да заканадаўчай улады нашых маладых людзей. Сёння ў перадвыбарным марафоне вельмі шмат маладых, энергічных, неабыякавых людзей, паспяховых прадпрымальнікаў, прамыслоўцаў, вучоных, спартсменаў, артыстаў. Як бачна, гэта разнастайнае кола грамадзян, якія з натхненнем і энтузіязмам імкнуцца прадстаўляць у хуткай будучыні наш парламент. Бясспрэчна, маладыя людзі ўносяць свежы струмень у гэтую кампанію, прыўносяць у яе свой сучасны вобраз. Перадвыбарная кампанія праходзіць цікава, назіраецца большая актыўнасць, адкрытасць, арганізаванасць. У нас практычна не было канфліктаў, нягледзячы на тое, што большасць кандыдатаў у дэпутаты, а гэта каля 60%, прадстаўнікі палітычных партый, якія маюць іншы раз процілеглыя погляды. І нават калі ўзнікае нейкае непаразуменне, то яно вырашаецца, так бы мовіць, у парламенцкім фармаце, з выкарыстаннем розных інфармацыйных тэхналогій.